paragraph_text: Mike Rutherford (Guildford, Engleska, 2. listopada 1950.) je britanski glazbenik. Član je, te jedan od osnivača sastava Genesis. Uz Tonya Banksa član je prve postave sastava. U počecima djelovanja sastava, svirao je bas i ritam gitaru, te gitaru s dvanaest žica. Odlaskom Stevea Hacketta 1977., postaje glavnim gitaristom sastava. Osim kao glazbenik, u radu Genesisa sudjelovao je i kao tekstopisac ("Follow You, Follow Me", "Turn It On Again", "Land of Confusion", "Throwing It All Away", i mnoge druge). Također je i osnivač i član sastava Mike + The Mechanics.